
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 972 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ρύθμιση θεμάτων ίδρυσης κοινών Π.Μ.Σ. και εκ¬ 
πόνησης διδακτορικών διατριβών με συνεπίβλε- 
ψη μεταξύ ημεδαπών Α.Ε.Ι. και αναγνωρισμένων 
ως ομοταγών ιδρυμάτων ή ερευνητικών κέντρων 
και ινστιτούτων της αλλοδαπής. 

2 Διαδικασία τοποθέτησης ειδικευμένων ιατρών 
για εξειδίκευση στην Λοιμωξιολογία, Κλινική Μι¬ 
κροβιολογία και Επεμβατική Ακτινολογία. 


ΑΠΟΦΑΣΕΙΣ 

Αριθμ. 41931 /Ζ1 (1) 

Ρύθμιση θεμάτων ίδρυσης κοινών Π.Μ.Σ. και εκ¬ 
πόνησης διδακτορικών διατριβών με συνεπίβλε- 
ψη μεταξύ ημεδαπών Α.Ε.Ι. και αναγνωρισμένων 
ως ομοταγών ιδρυμάτων ή ερευνητικών κέντρων 
και ινστιτούτων της αλλοδαπής. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 2 και 3 του άρθρου 43 του 
ν. 4485/2017 (Α' 114) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

2. Τις διατάξεις του ν. 3469/2006 (Α' 131) «Εθνικό Τυ¬ 
πογραφείο, Εφημερίςτης Κυβερνήσεως και άλλες δια¬ 
τάξεις». 

3. Τις διατάξεις του ν. 4270/2014 (Α' 143) «Αρχές Δημο¬ 
σιονομικής Διαχείρισης... και άλλες διατάξεις». 

4. Το π.δ. 18/2018 (Α' 31) «Οργανισμός Υπουργείου 
Παιδείας και Θρησκευμάτων». 

5. Το π.δ. 70/2015 (Α' 114) ««Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 


μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης και Τουρισμού». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Την αριθμ. Φ.1 /Γ/12/41757/Β1/13-3-2018 εισήγη¬ 
ση της ΓΔΟΥ του ΥΠΠΕΘ, από την οποία προκύπτει ότι 
από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

1. Αυτοδύναμα Τμήματα Α.Ε.Ι. της ημεδαπής συνεργά¬ 
ζονται μεΤμήματα αναγνωρισμένων ως ομοταγών ιδρυ¬ 
μάτων ή ερευνητικά κέντρα και ινστιτούτα της αλλοδα¬ 
πής, για την οργάνωση και λειτουργία κοινών Π.Μ.Σ. και 
την εκπόνηση διδακτορικών διατριβών με συνεπίβλεψη. 
Η απόφαση της ίδρυσης του κοινού Π.Μ.Σ. εκδίδεται 
από τη Σύγκλητο του ημεδαπού Ιδρύματος, σύμφωνα 
με όσα ορίζονται στο άρθρο 32 του ν. 4485/2017. Η ει¬ 
σήγηση και οι συνοδευτικές αυτής εκθέσεις της παρ. 3 
του άρθρου 32 του ν. 4485/2017 συντάσσονται συνυπο¬ 
λογίζοντας την υποδομή, τους υλικοτεχνικούς πόρους, 
τις δυνατότητες κ.λπ. των συνεργαζόμενων ιδρυμάτων/ 
φορέων. Προκειμένου για Π.Μ.Σ. που λειτουργούν με 
συγχρηματοδότηση από κοινοτικούς πόρους, όπως ιδί¬ 
ως τα ΕΓ35ΐπυ5 Μυπάυ5, δεν απαιτείται κατά την ίδρυση η 
τήρηση της διαδικασίας των παρ. 6 και 7 του άρθρου 32 
του ν. 4485/2017, ούτε η αποστολή στο Υπουργείο των 
συνοδευτικών της εισήγησης εκθέσεων της παρ. 3 του 
άρθρου 32 του ανωτέρω νόμου, παρά μόνο η αποστολή 
της πρότασης που υπέβαλαν για την έγκριση της χρη¬ 
ματοδότησης. Όταν διακόπτεται η συγχρηματοδότηση 
το Π.Μ.Σ. συνεχίζει να λειτουργεί νόμιμα προκειμένου 
να ολοκληρώσουν τη φοίτηση οι ήδη εγγεγραμμένοι 
φοιτητές. Για να εγγράφει νέους φοιτητές απαιτείται να 
προβεί σε επανίδρυση του Π.Μ.Σ. με τήρηση της συ¬ 
νολικής διαδικασίας του άρθρου 32 του ν. 4485/2017. 

2. Μεταξύ των Τμημάτων ή μεταξύ Τμημάτων και 
Ερευνητικών Κέντρων ή Ινστιτούτων της προηγούμενης 
παραγράφου, καταρτίζεται Ειδικό Πρωτόκολλο Συνεργα¬ 
σίας (Ε.Π.Σ.) στο οποίο προσδιορίζονται οι υποχρεώσεις 
κάθε Τμήματος ή ερευνητικού κέντρου ή ινστιτούτου, 
η κατανομή του διδακτικού και ερευνητικού έργου με- 

ταξύ του προσωπικού των συνεργαζόμενων φορέων, 
η διάρκεια της συνεργασίας, οι υποχρεώσεις και τα δι¬ 
καιώματα των συμμετεχόντων στο πρόγραμμα, η μετα¬ 
κίνηση του διδακτικού προσωπικού ή των φοιτητών, ο 
τύπος του χορηγούμενου τίτλου, η τυχόν συγκρότηση 
και λειτουργία οργάνου με αρμοδιότητες αντίστοιχες 
της Ειδικής Διατμηματικής ή Διιδρυματικής Επιτροπής 
των διατμηματικών ή διιδρυματικών προγραμμάτων της 
ημεδαπής, η γλώσσα ή οι γλώσσες διδασκαλίας και κάθε 
άλλο σχετικό θέμα. Μπορούν επίσης να ορίζονται τα επι¬ 
στημονικά πεδία των διδακτορικών διατριβών. Σε περί¬ 
πτωση συνεπίβλεψης διδακτορικής διατριβής, ορίζεται 
ένας επιβλέπων από κάθε συνεργαζόμενοΤμήμα/φορέα 
και οι συνεπιβλέποντες συμμετέχουν στην προβλεπόμε- 
νη τριμελή συμβουλευτική επιτροπή. Τη διοικητική και 
οργανωτική ευθύνη της εκπόνησης της διδακτορικής 
διατριβής αναλαμβάνει ένα εκ των συνεργαζόμενων 
Τμημάτων/φορέων, που ορίζεται στο Ε.Π.Σ. 

3. Το Ε.Π.Σ. εγκρίνεται από τις οικείες Συγκλήτους και 
τα αρμόδια όργανα διοίκησης των Ερευνητικών Κέντρων 
ή Ινστιτούτων, κοινοποιείται στη Δ/νση Ανώτατης Εκ¬ 
παίδευσης του Υπουργείου Παιδείας, Έρευνας και Θρη¬ 
σκευμάτων, το αρμόδιο Τμήμα της οποίας τηρεί σχετικό 
αρχείο με τα συναφθέντα Ε.Π.Σ. 

4. Διπλώματα Μεταπτυχιακών και Διδακτορικών 
Σπουδών που χορηγούνται σύμφωνα με τις διατάξεις 
της παρούσας, θεωρούνται αυτοδικαίως ως ισότιμα με 
τα χορηγούμενα από τα συνεργαζόμενα ιδρύματα. 

5. Τμήματα Τ.Ε.Ι. συνεργάζονται με Τμήματα ανα¬ 
γνωρισμένων ως ομοταγών ιδρυμάτων ή ερευνητικά 
κέντρα και ινστιτούτα της αλλοδαπής, για την εκπόνη¬ 
ση διδακτορικών διατριβών με συνεπίβλεψη, μόνο αν 
πληρούνται οι προϋποθέσεις που τίθενται στην παρ. 4 
του άρθρου 30 του ν. 4485/2017. 

6. Τα προγράμματα συνεργασίας και τα Ε.Π.Σ. οργα¬ 
νώνονται και καταρτίζονται, αντίστοιχα, στο πλαίσιο του 
ν. 4485/2017, και συγκεκριμένα πρέπει σε κάθε περί¬ 
πτωση να πληρούνται η ελάχιστη διάρκεια φοίτησης σε 
Π.Μ.Σ. και εκπόνησης διδακτορικής διατριβής, οι διατά¬ 
ξεις περί αμοιβής μελών Δ.Ε.Π., της παρ. 1 του άρθρου 
39 του ν. 4485/2017 για το δικαίωμα επίβλεψης διδακτο¬ 
ρικής διατριβής και περιορισμοί στη δυνατότητα συμ¬ 
μετοχής στη συμβουλευτική και εξεταστική επιτροπή. 
Τα προγράμματα συνεργασίας τυγχάνουν αξιολόγησης 
σύμφωνα με το άρθρο 44 του ν. 4485/2017. 

7. Δίπλωμα Μεταπτυχιακών Σπουδών δεν απονέμεται 
από Α.Ε.Ι. της ημεδαπής σε φοιτητή του οποίου ο τίτλος 
σπουδών πρώτου κύκλου από ίδρυμα της αλλοδαπής 
δεν έχει αναγνωριστεί από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.), σύμφωνα με το ν. 3328/2005 (Α' 80). Για την 
εφαρμογή του παρόντος τα Α.Ε.Ι. σε συνεννόηση με τον 
Δ.Ο.Α.Τ.Α.Π. ενημερώνουν τους υποψήφιους σπουδαστές, 
στην πρόσκληση εκδήλωσης ενδιαφέροντος, για τα έγ¬ 
γραφα που απαιτείται να προσκομίσουν στο Δ.Ο.Α.Τ.Α.Π. 
και τη σχετική διαδικασία, προκειμένου να αναγνωριστεί 
το ταχύτερο δυνατόν ο τίτλος σπουδών τους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Μαρτίου 2018 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Γ4α/οικ.21243 (2) 

Διαδικασία τοποθέτησης ειδικευμένων ιατρών 
για εξειδίκευση στην Λοιμωξιολογία, Κλινική Μι¬ 
κροβιολογία και Επεμβατική Ακτινολογία. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΥΓΕΙΑΣ 

Έχοντας υπόψη: 

Ι.Τις διατάξεις 

α.Του άρθρου 83 του ν. 2071/1992 (Εκσυγχρονισμός 
και Οργάνωση Συστήματος Υγείας ΦΕΚ 123/1992 τ. Α'). 

β.Του άρθρου 42 του ν. 3418/2005 (Κώδικας Ιατρικής 
Δεοντολογίας ΦΕΚ 287/2005 τ. Α') 

γ. Του π.δ/τος 386/1995 άρθρο 7 «Καθορισμός της 
εξειδίκευσης στη Λοιμωξιολογία και της εξειδίκευσης 
στην Κλινική Μικροβιολογία» (ΦΕΚ 216/Α /25-10-1995) 
όπως τροποποιήθηκε και ισχύει. 

δ.ΤηςΥ7α/ΓΠοικ.28799/2012 (ΦΕΚ 1020/Β/3-4-2012) 
υπουργικής απόφασης «Καθορισμός εξειδίκευσης στην 
Επεμβατική Ακτινολογία». 

2. Την αριθμ. Υ25/2015 (ΦΕΚ Β76-10-2015) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Υγείας Παύλο Πολάκη». 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Καθορίζουμε τη διαδικασία τοποθέτησης ειδικευμένων 
ιατρών προς εξειδίκευση στην Λοιμωξιολογία, στην Κλινική 
Μικροβιολογία και στην Επεμβατική Ακτινολογία ως εξής: 

Άρθρο 1 

Κατάρτιση και τήρηση καταλόγων ειδικευμένων 
ιατρών 

Για κάθε νοσοκομείο το οποίο έχει αναγνωρισθεί ως 
κατάλληλο για εξειδίκευση στην Λοιμωξιολογία, στην 
Κλινική Μικροβιολογία και στην Επεμβατική Ακτινολο¬ 
γία, καταρτίζονται και τηρούνται δύο (2) ηλεκτρονικοί 
κατάλογοι (ένας για τους ιδιώτες ιατρούς και ένας για 
τους ιατρούς κλάδου Ε.Σ.Υ.) ειδικευμένων ιατρών υπο¬ 
ψηφίων για κάθε μία από τις παραπάνω εξειδικεύσεις, οι 
οποίοι βρίσκονται αναρτημένοι και στον ιστότοπό του. 

Οι κατάλογοι περιλαμβάνουν το ονοματεπώνυμό του/ 
της ιατρού, την ειδικότητα του/της, τον αριθμό πρωτο¬ 
κόλλου και την ημερομηνία της αίτησής του/της. 

Άρθρο 2 

Δικαίωμα υποβολής αίτησης, καθορισμός 
προτεραιότητας, επιλογή τοποθέτησης 

1. Δικαίωμα εγγραφής στους καταλόγους των νοσο¬ 
κομείων προς εξειδίκευση έχουν: 

α. Ελληνίδες/Έλληνες υπήκοοι ή υπήκοοι κράτους 
μέλους της Ευρωπαϊκής Ένωσης ή σύζυγοι Ελλήνων 

υπηκόων ή υπηκόων κράτους μέλους της Ε.Ε. ή υπή¬ 
κοοι τρίτων χωρών με δελτίο παραμονής επί μακράν 
διαμένοντος ή κάτοχοι μπλε κάρτας της Ε.Ε. ή κάτοχοι 
δελτίου παραμονής δεύτερης γενιάς ή κάτοχοι δελτίου 
άδειας παραμονής ομογενούς 
β. Κάτοχοι τίτλου των ειδικοτήτων 
ί) για την εξειδίκευση της Λοιμωξιολογίας, Παθολογίας 
ή Παιδιατρικής 

ϋ) για την εξειδίκευση της Κλινικής Μικροβιολογίας, 
Ιατρικής Βιοπαθολογίας και 
ϊϋ) για την εξειδίκευση της Επεμβατικής Ακτινολογίας, 
Ακτινολογίας-Ακτινοδιαγνωστικής 

2. Οι ιατροί έχουν δικαίωμα υποβολής αίτησης εγ¬ 
γραφής στους καταλόγους όλων των νοσοκομείων που 
έχουν αναγνωρισθεί προς εξειδίκευση. 

3. Οι ιατροί καταχωρούνται σε όλους τους καταλόγους 
των νοσοκομείων που έχουν επιλέξει με την αίτησή τους 
και η μεταξύ τους προτεραιότητα ανά νοσοκομείο κα¬ 
θορίζεται από τον χρόνο κατάθεσης και τον απόλυτο 
αριθμό πρωτοκόλλου της αίτησής τους. 

4. Η αρμόδια υπηρεσία του οικείου νοσοκομείου ελέγ¬ 
χει τα υποβληθέντα δικαιολογητικά και καταχωρεί την αί¬ 
τηση στους αντίστοιχους καταλόγους προς εξειδίκευση. 

Άρθρο 3 

Απαιτούμενα δικαιολογητικά 
Α. Για την εγγραφή τους στον κατάλογο, οι ενδιαφε- 
ρόμενοι/ες ιδιώτες ιατροί υποβάλλουν τα εξής δικαιο- 
λογητικά: 

ί. Αίτηση/Υπεύθυνη δήλωση σε ειδικό έντυπο το οποίο 
βρίσκεται αναρτημένο στον ιστότοπο του Υπουργείου 
Υγείας (νννννν.ιηοΡι. 90 ^ 91 ") και των νοσοκομείων, ή χορη¬ 
γείται από την υπηρεσία του νοσοκομείου στην οποία 
υποβάλλονται τα δικαιολογητικά. Η αίτηση/υπεύθυνη δή¬ 
λωση συμπληρώνεται με ακρίβεια και σε όλα τα στοιχεία 
που περιλαμβάνει. Αιτήσεις σε διαφορετικό από το παρα¬ 
πάνω έντυπο ή αιτήσεις στις οποίες δεν έχουν συμπλη¬ 
ρωθεί όλα τα απαιτούμενα στοιχεία, δεν γίνονται δεκτές. 

ϋ. Φωτοαντίγραφο πτυχίου. Σε περίπτωση πτυχίου πα¬ 
νεπιστημίου κράτους μέλους της Ευρωπαϊκής Ένωσης 
απαιτείται και φωτοαντίγραφο επίσημης μετάφρασης. 
Σε περίπτωση πτυχίων από χώρες εκτός της Ευρωπαϊκής 
Ένωσης, απαιτείται φωτοαντίγραφο του ξενόγλωσσου 
πτυχίου, φωτοαντίγραφο επίσημης μετάφρασης και 
φωτοαντίγραφο της απόφασης ισοτιμίας του ΔΟΑΤΑΠ. 

ίϋ. Φωτοαντίγραφο απόφασης άδειας ή βεβαίωσης 
άσκησης ιατρικού επαγγέλματος. 

ίν. Φωτοαντίγραφο απόφασης χορήγησης τίτλου ει¬ 
δικότητας. 

ν. Φωτοαντίγραφο βεβαίωσης εγγραφής σε Ιατρικό 
Σύλλογο της επικράτειας. 

νί. Φωτοαντίγραφο ταυτότητας ή διαβατηρίου, από 
το οποίο θα προκύπτει ότι ο/η κάτοχος είναι Έλληνας 
υπήκοος ή υπήκοος χώρας κράτους μέλους της Ευρω¬ 
παϊκής Ένωσης. 

Οι σύζυγοι Ελλήνων υπηκόων ή υπηκόων κρατών 
μελών της Ευρωπαϊκής Ένωσης πρέπει να υποβάλλουν 
φωτοαντίγραφο δελτίου μόνιμης διαμονής μέλους οι¬ 
κογένειας πολίτη της Ένωσης. 


Οι υπήκοοι χωρών εκτός Ευρωπαϊκής Ένωσης οφεί¬ 
λουν να προσκομίσουν: 

- φωτοαντίγραφο του δελτίου παραμονής επί μακράν 
διαμένοντος ή 

- φωτοαντίγραφο μπλε κάρτας της Ευρωπαϊκής Ένω¬ 
σης ή 

- φωτοαντίγραφο δελτίου άδειας παραμονής ομογε¬ 
νούς ή 

- φωτοαντίγραφο δελτίου παραμονής δεύτερης γενιάς. 

νϋ. Βεβαίωση εκπλήρωσης υπηρεσίας υπαίθρου ή βε¬ 
βαίωση νόμιμης απαλλαγής, οι οποίες εκδίδονται από 
το Τμήμα Ιατρών υπόχρεων και επί θητεία υπηρεσίας 
υπαίθρου της Διεύθυνσης Ανθρωπίνων Πόρων Ν.Π.του 
Υπουργείου Υγείας. 

νίϋ. Οι πολίτες κρατών μελών της Ευρωπαϊκής Ένωσης 
και χωρών εκτός Ευρωπαϊκής Ένωσης πρέπει να υπο¬ 
βάλλουν πιστοποιητικό ελληνομάθειας επιπέδου Β2 από 
το Κέντρο Ελληνικής Γλώσσας του Υπουργείου Παιδεί¬ 
ας, Έρευνας και Θρησκευμάτων, ή από το Διδασκαλείο 
Νέας Ελληνικής Γλώσσας του Εθνικού και Καποδιστρι- 
ακού Πανεπιστημίου Αθηνών, ή από το σχολείο Νέας 
Ελληνικής Γλώσσας του Αριστοτελείου Πανεπιστημίου 
Θεσσαλονίκης. 

Δεκτές γίνονται επίσης βεβαιώσεις γνώσης της ελλη¬ 
νικής γλώσσας, οι οποίες έχουν χορηγηθεί μετά από εξε¬ 
τάσεις ενώπιον της αρμόδιας επιτροπής του Κεντρικού 
Συμβουλίου Υγείας (ΚΕ.Σ.Υ.). 

Για τους ιατρούς που είναι απόφοιτοι δευτεροβάθμιας 
εκπαίδευσης στην Ελλάδα, ή απόφοιτοι Ελληνικού Πανε¬ 
πιστημίου, ή διαθέτουν απόφαση ισοτιμίας και αντιστοι¬ 
χίας του πτυχίου τους από τον ΔΟΑΤΑΠ (ΔΙΚΑΤΣΑ) μετά 
από εξετάσεις, ή έχουν αποκτήσει τίτλο ειδικότητας στην 
Ελλάδα, δεν απαιτείται βεβαίωση γνώσης της ελληνικής 
γλώσσας. 

Όλα τα ξενόγλωσσα πτυχία και πιστοποιητικά θα 
πρέπει απαραιτήτως να έχουν μεταφραστεί επίσημα 
στην ελληνική γλώσσα από τις αρμόδιες προς τούτο 
αρχές της ημεδαπής. Στα απλά φωτοαντίγραφα των ξε¬ 
νόγλωσσων πτυχίων και πιστοποιητικών θα πρέπει να 
φαίνεται και η σφραγίδα της Χάγης (ΑΡ05ΤΙΙΙΕ) που έχει 
τεθεί στο πρωτότυπο πτυχίο ή πιστοποιητικό. Σε κάθε 
περίπτωση και σύμφωνα με τα οριζόμενα στις αριθμ. 
ΔΙΣΚΠΟ/Φ.15/οικ.8342/1-4-2014 (ΑΔΑ: ΒΙΗ0Χ-6ΥΖ) και 
ΔΙΑΔΠ/Φ Α.2.3/21119/1 -9-2014 (ΑΔΑ: ΒΜ3ΛΧ-ΥΝ9) εγκυ¬ 
κλίους του Υπουργείου Εσωτερικών και Διοικητικής Ανα¬ 
συγκρότησης, γίνονται υποχρεωτικά αποδεκτά ευκρινή 
φωτοαντίγραφα ξενόγλωσσων πτυχίων και πιστοποιη¬ 
τικών, υπό την προϋπόθεση ότι τα έγγραφα αυτά έχουν 
επικυρωθεί πρωτίστως από δικηγόρο. 

Β. Για την εγγραφή τους στον κατάλογο, οι ενδιαφε- 
ρόμενοι/ες ιατροί κλάδου Ε.Σ.Υ, υποβάλλουν τα εξής 
δικαιολογητικά: 

ί) Αίτηση/Υπεύθυνη δήλωση σε ειδικό έντυπο το οποίο 
βρίσκεται αναρτημένο στον ιστότοπο του Υπουργείου 
Υγείας (νννννν.η'ΐοΓι. 9 ον. 9 ΐ') και των νοσοκομείων, ή χορη¬ 
γείται από την υπηρεσία του νοσοκομείου στην οποία 
υποβάλλονται τα δικαιολογητικά. Η αίτηση/υπεύθυνη 
δήλωση συμπληρώνεται με ακρίβεια και σε όλα τα στοι¬ 
χεία που περιλαμβάνει. Αιτήσεις σε διαφορετικό από το 

παραπάνω έντυπο ή αιτήσεις στις οποίες δεν έχουν συ¬ 
μπληρωθεί όλα τα απαιτούμενα στοιχεία, δεν γίνονται 
δεκτές. 

ϋ) Την γνώμη του ΔΣ του νοσοκομείου ύστερα από 
εισήγηση του Διευθυντή του τμήματος ή του εργαστη¬ 
ρίου που υπηρετεί ο ιατρός. Η απόφαση έγκρισης της 
εκπαιδευτικής άδειας των ιατρών κλάδου ΕΣΥ που επι¬ 
θυμούν να εξειδικευθούν εκδίδεται από το νοσοκομείο 
που υπηρετεί ο ιατρός σύμφωνα με το άρθρο 74 του 
ν. 2071/1992. 

Γ. Οι αιτήσεις και τα δικαιολογητικά υποβάλλονται στο 
νοσοκομείο είτε αυτοπροσώπως είτε μέσω πληρεξουσί¬ 
ου που έχει ειδικά εξουσιοδοτηθεί γι' αυτό με εξουσιο¬ 
δότηση, με θεωρημένο το γνήσιο της υπογραφής του 
εξουσιοδοτούντος/της εξουσιοδοτούσας σύμφωνα με 
το νόμο, είτε ταχυδρομικά με συστημένη επιστολή ή με 
εταιρεία ταχυμεταφοράς. 

Αιτήσεις με ελλιπή στοιχεία που δεν συνοδεύονται από 
όλα τα απαιτούμενα δικαιολογητικά, δεν καταχωρούνται 
στον κατάλογο και επιστρέφονται στους ενδιαφερομέ¬ 
νους. 

Άρθρο 4 

Διαδικασία τοποθέτησης 

1 .α. Σε κάθε αναγνωρισμένο κέντρο για τη χορήγηση 
εξειδίκευσης στην Κλινική Μικροβιολογία τοποθετού¬ 
νται μέχρι δύο (2) εξειδικευόμενοι, εκ των οποίων ο ένας 
είναι ιατρός του κλάδου ΕΣΥ και ο δεύτερος ιατρός εκτός 
ΕΣΥ. 

β. Σε κάθε αναγνωρισμένο κέντρο για τη χορήγηση 
εξειδίκευσης στην Επεμβατική Ακτινολογία τοποθετού¬ 
νται μέχρι δύο (2) εξειδικευόμενοι, εκ των οποίων ο ένας 
είναι ιατρός του κλάδου ΕΣΥ ή μέλος ΔΕΠ με τη διαδι¬ 
κασία των εκπαιδευτικών αδειών και ο δεύτερος ιατρός 
εκτός ΕΣΥ. Σε περίπτωση μη κάλυψης μίας εκ των δύο 
ανωτέρω θέσεων από την αντίστοιχη κατηγορία, η θέση 
μπορεί να καλυφθεί από ιατρό Ακτινολόγο-Ακτινοδια- 
γνώστη της άλλης κατηγορίας. 

γ. Σε κάθε αναγνωρισμένο κέντρο για τη χορήγηση 
εξειδίκευσης στην Λοιμωξιολογία τοποθετούνται μέχρι 
τέσσερις (4) εξειδικευόμενοι, εκ των οποίων δύο είναι 
ιατροί του κλάδου ΕΣΥ και δύο ιατροί εκτός ΕΣΥ. 


2. Η απόφαση τοποθέτησης εκδίδεται από το Διοικητή 
του οικείου νοσοκομείου και κοινοποιείται στον/στην 
ενδιαφερόμενο/νη με συστημένη επιστολή αντίγραφο 
της απόφασης κοινοποιείται και στο νοσοκομείο, στο 
οποίο υπηρετεί ο ενδιαφερόμενος ιατρός, αν είναι ιατρός 
κλάδου ΕΣΥ. Πριν από την έκδοση της απόφασης τοπο¬ 
θέτησης, ο ενδιαφερόμενος καλείται από την αρμόδια 
υπηρεσία του νοσοκομείου να υποβάλλει υπεύθυνη δή¬ 
λωση στην οποία θα δηλώνει εάν έχει υποβάλει αίτηση 
και σε άλλα νοσοκομεία ή όχι, και θα αναφέρονται τα 
συγκεκριμένα νοσοκομεία. 

Η αρμόδια υπηρεσία του νοσοκομείου μετάτην έκδο¬ 
ση της απόφασης τοποθέτησης, οφείλει να ενημερώσει 
τα υπόλοιπα νοσοκομεία στα οποία έχει υποβάλλει αί¬ 
τηση ο/η ενδιαφερόμενος/νη ώστε να διαγράφει από 
τους καταλόγους. 

3. Ο/η ιατρός οφείλει να προσέλθει στο νοσοκομείο για 
ανάληψη υπηρεσίας εντός δέκα πέντε (15) εργασίμων 
ημερών από την ημερομηνία παραλαβήςτης απόφασης 
τοποθέτησής του. 

Άρθρο 5 

Τοποθέτηση μονίμων ιατρών ενόπλων δυνάμεων 

προς εξειδίκευση 

Μόνιμοι ιατροί των Ενόπλων Δυνάμεων μπορούν να 
τοποθετούνται ως άμισθοι υπεράριθμοι για εξειδίκευση 
στην Λοιμωξιολογία, στην Κλινική Μικροβιολογία και 
στην Επεμβατική Ακτινολογία. 

Οι ενδιαφερόμενοι/ες υποβάλλουν αίτηση στο οικείο 
νοσοκομείο προσκομίζοντας ταυτόχρονα τα αναφερό- 
μενα στην παρ. 1 του άρθρου 3 της παρούσας απόφασης 
δικαιολογητικά και την σχετική άδεια απάτην υπηρεσία 
τους. Οι αιτήσεις αυτές δεν καταχωρούνται στους τη¬ 
ρούμενους καταλόγους αλλά εξετάζονται μεμονωμένα. 

Η απόφαση τοποθέτησης εκδίδεται από το Διοικητή 
του οικείου νοσοκομείου και κοινοποιείται στην υπηρε¬ 
σία που υπηρετεί ο ιατρός, η οποία υποχρεούται να την 
επιδώσει στον/στην ενδιαφερόμενο/νη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2018 

Ο Υπουργός Ο Αναπληρωτής Υπουργός 

